Oscar Schmidt
Oscar Daniel Bezerra Schmidt (Natal, 16. veljače 1958.) je umirovljeni brazilski košarkaš i reprezentativac koji se danas smatra jednim od najboljih košarkaša svih vremena. U Španjolskoj je poznat kao Oscar Schmidt Bezerra ili samo Oscar, a jedan od nadimaka u rodnom Brazilu mu je Mão Santa. Sa svojih 205cm visine uglavnom je igrao kao nisko krilo, mada je znao igrati i kao bek šuter. Rođen je u Natalu 1958. godine. 

Schmidt se neslužbeno smatra najboljim strijelcem u historiji košarke s ukupno 49,737 postignutih koševa (kada se kombiniraju klub i reprezentacija). Službeno, pak, drži rekord za košarkaša s najdužom profesionalnom igračkom karijerom, koja je trajala čak 29 godina. 

Godine 1991., FIBA ga je proglasila desetim od 50 najboljih igrača u historiji. Godine 2010. primljen je u FIBA Kuću slavnih, a tri godine kasnije i u Kuću slavnih košarke, iako nikada nije igrao u NBA ligi. Iako su ga New Jersey Netsi 1984. godine izabrali na draftu, Schmidt je odbio cijeli niz prilika da igra u NBA ligi kako bi mogao igrati za reprezentaciju, a sve zato što do 1989. godine NBA igrači nisu smjeli igrati i za reprezentaciju.

Brazilski košarkaši
Niska krila
Bek šuteri
Košarkaši na Olimpijskim igrama 1980.
Košarkaši na Olimpijskim igrama 1984.
Članovi FIBA Kuće slavnih
Članovi Košarkaške kuće slavnih Naismith Memorial